runetrust/blame-folketinget-dk huggingface dataset:
Kristian Thulesen Dahl (DF), 2018-01-16:
Her viser der sig en åbning fra tysk side, da man skriver i det foreløbige papir fra en regeringskoalition i Tyskland, at man ønsker at lægge et loft på, hvor mange der kan blive familiesammenført af den her gruppe, vi taler om – altså de her, der har det her subsidiære beskyttelsesbehov, som også er udlændingelovens § 7, stk. 3, tror jeg, i Danmark, som vi har haft lejlighed til at gå igennem nogle gange i fællesskab.
Karina Lorentzen Dehnhardt (SF), 2021-05-06:
Lovforslaget, som regeringen her præsenterer, har til formål at skabe hjemmel til overførsel af asylansøgere til tredjelande med henblik på asylsagsbehandling og indkvartering samt efterfølgende beskyttelse i tredjelandet i sager, hvor der meddeles asyl.
Jørn Dohrmann (DF), 2013-11-22:
Det, vi også er skeptiske over for, drejer sig om, at mange af de her virksomheder ligger et sted, hvor der måske er dårlig internetforbindelse, og så pålægger man dem, at de skal indberette, bl.a. til SKAT, og vi ved jo af et svar fra finansministeren – jeg tror, det var den 21. februar 2013 – at der var ca. 1.000 virksomheder, som havde den her dårlige internetforbindelse.
Manu Sareen (RV), 2012-10-11:
Jeg kan huske, at jeg fik det råd, at det skulle gå lige så hurtigt, som når man slår kattekillinger ihjel – det skulle gå rigtig hurtigt – men jeg har åbenbart aldrig prøvet at slå kattekillinger ihjel, for det tog altså et stykke tid.
Mattias Tesfaye (S), 2024-10-24:
Det kan være, at det er den sætning, der er behov for at få foldet lidt mere ud og måske også få optrykt til betænkningen, så vi er sikre på, at det, kommunalbestyrelsen træffer afgørelse på baggrund af, er et ordentligt grundlag, hvor man ser sagen fra alle sider og ikke kun fra en enkelt side.
Morten Bødskov (S), 2022-01-11:
Men det er da rigtigt, at når man har været herinde i nogle år, har man oplevet, at der er fundet finansieringselementer til at lave store aftaler – det tror jeg ikke er ukendt for nogen af dem, der sidder i den her sal – og der er det her et element af det. Det, jeg har ansvaret for, er at sørge for, at vi lever op til vores EU-retlige forpligtelser, og det mener vi vi gør her.
Søren Kolstrup (EL), 1998-12-08:
Men derved mener vi at man kommer til at bryde med to vigtige principper: For det første indfører man begrebet særlig følsomme områder, hvor man vil indføre nogle specielle foranstaltninger mod nedsivning af kvælstof og pesticider. Derved løber man fra det faktum, at hele Danmark er grundvandsdannende.
Carolina Magdalene Maier (ALT), 2017-03-29:
Og måske kunne vi også blive enige om at turde lidt mere og prøve nogle nye ting af, hvor vi måske ikke nødvendigvis ved, at det lige er det, der skal til, men som måske kan sætte gang i en udvikling, så de ting ikke bliver et mål i sig selv, men redskaber til at skubbe på en udvikling, som vi gerne vil have.
Pia Kristensen (DF), 2006-04-28:
Jeg har selv fungeret som bisidder i flere sager, og det, jeg har mødt af problemer, er, at der ikke har været nogen forståelse mellem sagsbehandleren og klienten, at der har været en dårlig samtale de to personer imellem, og hvis det først starter skævt, så vil det gå skævt.
Naser Khader (RV), 2003-11-28:
Dette udelukker dog ikke, at vi er åbne over for justeringer af den nuværende ordning eller yderligere liberaliseringer i fremtiden, hvis det er kulturpolitisk forsvarligt, og bl.a. derfor er vi med i den fælles vedtagelse, hvor alle partier er enige om at forlænge ordningen til 2006.
Morten Messerschmidt (DF), 2007-10-11:
Jeg har dog kigget tilbage i referaterne fra Folketinget og kan huske, hvordan man i 1993, da Danmark havde en regering, som var domineret af fru Lone Dybkjærs interesser og partiinteresser, valgte at udskrive en folkeafstemning, selv om man ikke var inde i § 20 - der var nemlig fem sjettedeles flertal for den traktat, og dermed var man ude af § 20 lige såvel som jeg husker, at fru Lone Dybkjær varmt talte for, at man i 1986 skulle holde en folkeafstemning, selv om man var ude af § 20; der var nemlig efter Justitsministeriets opfattelse ikke tale om suverænitetsafgivelse.
Lars Barfoed (KF), 2011-04-05:
Derudover tillægges den dømtes udeblivelse negativ betydning i forbindelse med en afgørelse af, om den dømte kan opnå prøveløsladelse efter den såkaldte noget for noget-ordning om tidligere prøveløsladelse af dømte, som har ydet en særlig indsats.
Anne Baastrup (SF), 2010-04-08:
Mener fru Sophie Løhde, at det er ligegyldigt, at f.eks. fru Susanne Olsen, som bor i et botilbud i Farum og flyttede fra Randers Kommune for 25 år siden, nu kan risikere at blive underlagt Randers Kommunes beslutninger om hendes almindelige liv, heller ikke skal have ret til at stemme i Randers Kommune?
Brigitte Klintskov Jerkel (KF), 2025-05-07:
Mange tak, og tak til Danmarksdemokraterne for at rejse debatten her om at sikre, at personer i sager om æresrelateret vold og social kontrol i det offentlige system kan få en lovgivningsmæssig mulighed for at kunne fravælge en sagsbehandler, hvis man ikke føler sig tryg ved den sagsbehandler, man har fået tildelt.
Else Theill Sørensen (KF), 2003-02-27:
Jeg vil da lige sige til hr. Erik Mortensen, at jeg kan ikke præcis sige, på hvilken side og hvilken linje jeg har set det, men det er jo sådan, at skatteyderne skal gøre rede for, hvilke dispositioner de påtænker at foretage eller har foretaget, og de skal vedlægge begrundelse, bilag osv.
Lars Løkke Rasmussen (V), 2003-12-11:
den anden vej rundt, sådan som hr. Jørgen Winther forsøgte at gøre det ved at sige, at de problemer, vi har, er nogle, der knytter sig til kultur og holdninger, og det er jo altså også et slutprodukt af de generelle vilkår, vi byder danskerne.
Arne Melchior (CD), 1999-03-16:
Jeg mener, det var ministeren, der nævnte, at Statens Museum for Kunst har en årlig bevilling til indkøb på 6 mio. kr. og Statens Museumsnævn på 2,3 mio. kr. Uden at kende tallene på den samlede kunstomsætning og kunstindkøb i Danmark vil jeg sige, at det er en dråbe i havet, det er bagateller.
Claus Larsen-Jensen (S), 2003-02-26:
Jeg vil bare tilføje, at vi finder det noget ulogisk, at man ønsker at tage en folkeafstemning på grundlag af det udkast, der laves i konventet, når det, der er grundprincippet i tilblivelsen af nye traktater og godkendelser, netop er, at det er de nationale parlamenter og regeringer, der har snor i de her ting.
Inge-Lene Ebdrup (V), 2002-04-25:
Det, der sker med det udvalgsarbejde, der pågår i øjeblikket, er jo, at man kigger på hele strukturen i den almene sektor, hvilket jo er nødvendigt for at kunne kigge på alle de juridiske og andre aspekter, der er i forbindelse med salget af de almene boliger.
Kristian Jensen (V), 2003-05-08:
Det er det største overskud i nyere tids danmarkshistorie, vi har i øjeblikket, når man renser det for engangsindtægter, og hvis man ikke renser det for engangsindtægter, har vi faktisk et overskud på DAU-saldoen i 2002 på næsten 26 mia. kr. Så når vi snakker om, hvorvidt det er finansieret eller ej, er det i forhold til, at man nedbringer statens gæld på lang sigt, og at man opnår at få flere i beskæftigelse, og under de forudsætninger, som er de samme forudsætninger, som hele tiden har været lagt til grund, er den skattepakke, der er lagt frem, fuldt ud finansieret.
Lene Espersen (KF), 2004-12-08:
For så vidt angår det, der har været hovedspørgsmålet i debatten i dag, nemlig spørgsmålet om den følgelovgivning, der hører under andre ministerier, vil jeg gerne her tilkendegive, at jeg vil tage kontakt til de berørte ministerier, således at man under udvalgsarbejdet får en klar tilkendegivelse af, hvornår følgelovgivningen er på plads.
Kristian Jensen (V), 2005-11-25:
Og så skulle den her engangsværdi bruges ved beregning af avancebeskatninger fremover, altså en meget kompliceret form i forhold til den form, som regeringen sammen med forligskredsen har valgt, nemlig at sige, at aktier købt før skæringsdatoen kører på de gamle regler, og aktier købt efter kører på de nye regler.
Lene Espersen (KF), 2003-01-30:
På den måde sikres det, at færdselspolitiets viden på dette område ajourføres, så de nye regler også vil kunne håndhæves effektivt. For så vidt angår fødevareregionerne, kan jeg oplyse, at tilsyn med dyretransport er blevet indarbejdet i Fødevaredirektoratets resultatkontrakt for 2003-06, så indsatsen bliver målbar fremover. Jeg er glad for disse nye initiativer, og jeg er sikker på, at vi med den vifte af tiltag vil kunne styrke håndhævelsen af de gældende regler på dyreværnsområdet væsentligt.
Kim Behnke (FRI), 2000-04-11:
Det, at der overhovedet er bilfolk, betyder, at skatteministeren kan glæde sig over, at der kommer omkring 35 mia. kr. ned i statskassen, og da trafikministeren kun i den anden ende af finansloven genanvender 5-6 mia. kr. til vejsystemerne, er det altså en overordentlig god forretning for staten, når folk køber biler, for det er der de høje afgifter på.
Anders Fogh Rasmussen (V), 2003-01-16:
Men jeg mener, der er sikkerhed for det i det nuværende system ved, at de særlige rådgivere jo er ansat sådan, at de ikke har instruktionsbeføjelser i forhold til det øvrige ministerium, og de er ansat i ministerens forkontor eller ministersekretariatet, i sådan en generel stabsfunktion.
Jakob Axel Nielsen (KF), 2006-03-22:
Vi taler jo kun om dvd'er, og rettighedshaverne kan i virkeligheden være ligeglade i den her situation, om det her lovforslag, som vi nu laver, medfører en udhuling af blankbåndsordningen på dvd-siden, for ministeren har givet en garanti for, at det vil blive dækket ind.
Frederik Vad (S), 2024-05-30:
Det var jo lidt en historisk afslutningsdebat i går, for hr. Morten Messerschmidt stod på talerstolen og indrømmede, at der siden 1983 ikke har været en bedre regering og statsminister, når det kommer til udlændinge- og integrationspolitikken, end den, der har været siden 2019 – aldrig nogen sinde siden 1983.
Ole M. Nielsen (KRF), 2001-04-04:
I mellemtiden glæder jeg mig meget til det arbejde, som arbejdsministeren har varslet vi skal i gang med, med ligesom at begynde på en frisk og vurdere, hvordan vi kan gøre tingene på en endnu bedre måde, for at få antallet af både ledige og aktiverede endnu længere ned.
Aage Frandsen (SF), 2002-04-17:
Derfor kan det være interessant for os at få en diskussion af de her ting og også få at vide, i hvilket omfang regeringen påtager sig ansvaret for, at kommunerne og amterne bliver nødt til at skære ned andre steder eller måske ligefrem de samme steder, sådan at man både får æren for det gode fra regeringens side og får ansvaret for det dårlige, som kommunerne bliver påtvunget.
Christine Antorini (S), 2012-05-09:
Hvis man har godt styr på dem, er sandsynligheden for, at man klarer resten af fagene i folkeskolen, langt højere. Der kan vi jo desværre se at der i øjeblikket er mellem 15 og 17 pct. af folkeskolens elever, der, når de forlader folkeskolen efter 9. eller 10. klasse, kan så lidt dansk og matematik, at de reelt er at betegne som funktionelle analfabeter.
Jens Vibjerg (V), 1997-11-20:
Når vi nu har tal for, at vi ligger i den absolut tunge ende, og at foregangslande på miljøområdet er væsentlig hurtigere, synes jeg, man kunne forvente, at i hvert fald Det Radikale Venstre så lyset og ville være med til at sætte skub i det her, sådan at vi kunne få godkendt de nye miljøvenlige midler i et tempo, der bare var nogenlunde rimeligt i forhold til de øvrige lande, vi sammenligner os med.
Morten Østergaard (RV), 2009-04-17:
Det er jo derfor, at man bl.a. fra Advokatrådet og Danske Advokater, som vist ikke kan tillægges nogen særlig holdning i udlændingepolitiske spørgsmål i øvrigt, anfører, at lige præcis det her element - det er så afsnit 3 i høringsnotatet - en forøgelse af indrejseforbuddet »kan derfor konkret indebære, at udvisning vil være uproportional«.
Elisabeth Arnold (RV), 2002-05-23:
Vi har været glødende uenige masser af gange i alle de 14 år, jeg har siddet i Folketinget, og det synes jeg er et udmærket tegn på, at vi godt kan føre en ordentlig karsk og fri debat her i Danmark. Jeg har sagt flere gange i dag i forbindelse med forslaget om tilknytningskrav til danske statsborgere: Det, der bekymrer mig, og det, der harmer mig ved forslaget, er, at det stiller danske statsborgere urimeligt.
Søren Krarup (DF), 2005-04-29:
Så vil jeg sige – nu er hr. Jørgen Arbo-Bæhr en ung mand, og han har ikke oplevet den strid, vi andre oplevede for 20 år siden – at det at tage flygtningenes parti med udgangspunkt i 1983loven var ensbetydende med, at man tog parti imod den danske befolkning.
Morten Messerschmidt (DF), 2023-01-26:
Jeg må indrømme med al respekt, at med de ordførere, der har været på talerstolen, på nær hr. Ole Birk Olesen, er det, som om at hvis man tilhører et parti, der har tradition for at sidde i regering, eller hvis man måske endda selv har siddet som minister, så tænker man mere som minister end som folketingsmedlem – altså tænker mere på: Hvordan ville jeg som minister nu kunne komme i problemer, hvis jeg af Folketinget blev spurgt om noget, jeg havde gjort i en tidligere embedsførelse?
Jens Joel (S), 2023-02-09:
Der er jeg jo, ikke overraskende, for vi havde også en ret grundig behandling af det i sidste uge, af den overbevisning, at det at sikre, at vi alle sammen – lønmodtagere, uanset hvad for et job vi har – bidrager med en arbejdsdag mere om året, er en god løsning, en solidarisk løsning og en løsning, hvor man løfter i flok, i en situation, hvor jeg ønsker, at vi bliver bedre til at betale de regninger, vi har, for vores fred og sikkerhed og for den yderligere styrkelse af vores fælles forsvar, som er nødvendiggjort af Putins invasion i Ukraine, men jo også af en i øvrigt mere usikker verden.
Per Kaalund (S), 1998-11-27:
Endelig går vi ind for en fortsat decentral opbygning, sådan at det er de enkelte politikredse, der har kontorerne for våbentilladelse osv. Med hensyn til uddannelse finder vi, at den uddannelse, der i dag foregår af dem, der ønsker at gå på jagt og i øvrigt besidde jagtvåben, er udmærket, og at indføre en generel uddannelse for samtlige, der har våben, mener vi er at gå for vidt.
Brian Mikkelsen (KF), 2000-02-24:
Det synes jeg ikke man kan byde eksempelvis de MVU-ere, som er i gang med nogle fornuftige eksperimenter, og som meget gerne vil samarbejde med andre uddannelsesinstitutioner om at udvikle kvalitet, om at komme med nogle nye forsøg, om i det hele taget at tiltrække nogle elever og en masse, som er brugbart for det danske uddannelsessystem.
Jørgen Arbo-Bæhr (EL), 2007-06-01:
Og jeg vil bare sige, at det eneste, der er at gøre, er så hurtigt som muligt at få ændret det lovforslag, for der findes ikke én god grund til, at arbejdsskadeområdet skal være omfattet af den her forældelsesfrist, når vi ved, at arbejds skadeområdet er helt specielt, fordi de mennesker, der bliver ramt, som oftest bliver ramt direkte på grund af deres arbejdsgiver, som de er så afhængige af i hverdagen.
Tove Videbæk (KRF), 1999-03-04:
mellem en retssag eller en dag på skolebænken, hvor de skal lære noget om, hvor mange prostituerede der begyndte karrieren som meget unge, og at mange af dem er blevet misbrugt som børn, og at prostituerede ofte voldtages, at de ofte har voldelige alfonser, og at mange af dem har misbrugsproblemer.
Inge-Lene Ebdrup (V), 2003-04-10:
Vil det så ikke også betyde, at man, hvis man i en almen bolig installerer guldvandhaner, jacuzzi, og hvad der ellers hører sig til for nogle i en luksuriøs lejlighed, og der ingen øvre grænse er for godtgørelse for forbedring, så vil man få den forbedring godtgjort ved fraflytning, og det vil sige, at den hænger på den lejer, der flytter ind efterfølgende?
Eyvind Vesselbo (V), 2010-04-27:
Så jeg synes, vi skal blive enige om, at det er interessant at få det belyst, så når vi nu behandler det her i Miljøudvalget, kan Miljøudvalget jo stille et spørgsmål om denne sag til ministeren – og det bliver nok i første omgang skatteministeren, som skal svare på det.
Charlotte Dyremose (KF), 2004-01-20:
Hvis der kun er tale om, at beslutningsforslaget henvender sig til de børn, hvor familien ikke selv har ressourcerne af den ene eller den anden årsag, er det jo ikke anderledes end den gældende lovgivning. Det er derfor, det er meget naturligt for mig at opfatte det her, som om det skal gælde for alle.
Sikandar Siddique (FG), 2022-05-04:
Nu, hvor vi taler om valgforbund, så tror jeg, det var hr. Brian Mikkelsen, der sagde, dengang Enhedslisten vist snakkede om valgforbund, at man ville komme til at få et uregerligt Folketing, hvis man indførte det her med valgforbund.
Peter Kofod (DF), 2025-05-15:
Jo, det er, fordi man, hvis man gerne vil have en meget stærk finanssektor, sådan som de har det i Storbritannien, så er nødt til at skabe en konkurrence, så man kan tiltrække de bedste og de store banker, og derfor var det en konservativ og en borgerlig mærkesag at gennemføre nogle af de her initiativer og faktisk ikke en venstreorienteret mærkesag.
Kristian Jensen (V), 2012-12-18:
Set i lyset af, at der, mens vi har diskuteret finansloven, er kommet endnu et bevis på, at beskæftigelsen falder, både i den private sektor og i den offentlige sektor, synes jeg, at det er sørgeligt, at finansloven ikke lægger op til, at der reelt kommer vækst i beskæftigelsen igen, men at man i stedet lægger op til, at der skal være stigende ledighed og fald i beskæftigelsen.
Michael Aastrup Jensen (V), 2017-03-14:
Og der må jeg indrømme at jeg er lidt spændt på, hvordan fru Tilde Bork ser på sagen, for der har vi jo oplevet, skal vi være ærlige og sige, lidt forskellige meldinger fra Dansk Folkepartis side, med hensyn til om det skal være tilladt for en stormagt med bøllemetoder at gå ind og besætte og annektere en del af et fredeligt europæisk land, et andet af Europarådets medlemslande.
Mikkel Bjørn (DF), 2024-02-21:
Vi vil i Dansk Folkeparti godt bede ministeren forklare, hvorfor han med henvisning til Danmarks sikkerhed gennem koranloven har begrænset danskernes ytringsfrihed, mens ministeren samtidig mener, at det skal være lovligt at kalde til jihad på åben gade i Danmark, og har ministeren ikke dermed stadfæstet et princip om, at ytringsfriheden for muslimske jihadister til at opfordre til massemord skal være større end for danskere, der ønsker at ytre legitim kritik af Koranen?
Per Stig Møller (KF), 2002-01-09:
Det var da ikke til at vide, om Tadsjikistanbasen skulle anvendes før jul, om den ville blive klar før jul, og det er jo heller ikke i dag til at vide, hvornår amerikanerne i forbindelse med oprydningen af terrornetværkerne i Afghanistan måtte få brug for F-16-flyene, så de er stadig væk til rådighed.
Kristian Hegaard (RV), 2020-12-01:
Altså, er ordføreren ikke bekymret for, eller ser ordføreren slet ikke nogen risiko for, at hvis ikke vi er solidariske, hvis ikke vi løser det her sammen i EU og afhjælper problemerne i Grækenland, så kan vi risikere, at folk siver fra Grækenland ad irregulære kanaler ud til resten af Europa?
Knud Erik Hansen (SF), 1999-11-03:
Det her forslag går altså på, at vi skal sikre os, at der er oplysning, og at vi har en tilstrækkelig oplysning på nogle punkter, hvor det er svært, og hvor det er tungt at komme igennem, og jeg synes egentlig, at fru Pia Christmas-Møller har ret, når hun f.eks. siger, der er forskellige økonomiske skoler.
Margrethe Vestager (RV), 2002-05-27:
Her er det interessant, at regeringen har fundet det hensigtsmæssigt at bryde det folkeskoleforlig, som senest viste sin styrke ved at lave en fleksibel ordning, som faktisk gjorde det muligt for kommunerne at få nogle dispensationer, så man også kunne opretholde folkeskoler i de små landsbyer.
Simon Kollerup (S), 2016-02-25:
Regeringen har jo ikke noget skøn for, hvor mange arbejdspladser den her aftale giver, og derfor bliver det også lidt hult, når alle i Venstre nu efterhånden har været oppe og trykke sig ind i talerækken og sagt, at man kæmpede for slagteriarbejdspladser, og jeg ved ikke, hvor mange arbejdspladser der skulle komme ud af det her.
Marlene Borst Hansen (RV), 2017-10-10:
Dog bemærker vi også, at der er kritik af, at man vil fjerne den resterende del af anmeldesystemet, og den del vil vi fra radikal side forsøge at blive lidt klogere på og blive afklaret på i løbet af udvalgsbehandlingen, og derfor afventer vi i vores stillingtagen til lovforslaget.
Carolina Magdalene Maier (ALT), 2016-12-19:
Til det andet om forandring vil jeg sige, at når jeg taler om forandring, handler det om, at hvis man gerne vil have nogle mennesker ude i vores samfund, som kan skabe en forandring, som er dem, der går foran, som er dem, der gerne vil noget andet, skal de brænde for det, de gør, og der er udfordringen i lovforslaget, for hvis ikke de kan komme ind på deres drømmestudie, kan de ikke brænde for det, de gør, for så kommer de ind på et studie, som de ikke brænder for.
Jan Johansen (S), 2013-11-14:
Det andet element er, at politiet kan videregive oplysninger til de almennyttige boligorganisationer i de tilfælde, hvor en beboer i boligområdet er blevet straffet for en forseelse, der er begået i boligområdet, og når videregivelsen er nødvendig for at skabe tryghed i boligområdet.
May-Britt Kattrup (LA), 2017-03-21:
Den tidligere regerings Produktivitetskommission kom også frem til, at der er mange milliarder at spare ved at effektivisere og ved at fjerne noget af papirarbejdet, og CEPOS har beregnet, at hvis alle kommuner blev drevet lige så godt som Frederiksberg Kommune og Vejle Kommune, kunne man spare 29 mia. kr., som man så kunne bruge til bl.a. ældrevelfærd.
Bent Bøgsted (DF), 2004-11-23:
Derfor kan det jo også undre mig, hvis det nu udelukkende skal ligge under integrationsministeren, og at beskæftigelsesministeren ikke er stærkt involveret i det område her, for det kan jo netop give et løft til mange af de svage unge, vi har, der går ude på produktionsskolerne, og som ikke har den store mulighed for at læse videre, men har mere brug for praktisk erfaring hos en mester.
Lene Espersen (KF), 2011-03-17:
Vi giver også fra dansk side støtte til forsoningsprocessen ved at bidrage til den internationale reintegrationsfond og til aktiviteter, der fokuserer på Helmandprovinsen, for vi skal naturligvis medvirke til, at flere afghanere skal bevæge sig væk fra vold og ustabilitet og i retning af et flertal, som ønsker fred og udvikling.
Peter Kofod (DF), 2024-02-22:
Det er for os meget væsentligt, at vi passer rigtig godt på vores ældre, og at vi passer rigtig godt på de danskere, som måtte have et svagt immunsystem eller på anden måde være skrøbelige over for sygdomme som dem her, og hvis man kan dét med en vaccine, synes vi, det er helt oplagt, at man selvfølgelig giver folk den mulighed.
Zenia Stampe (RV), 2025-05-28:
Derfor vil jeg så bare sige som replik, at når nogle af os ikke kun har viet vores liv til at få folk til at føle sig trygge, men også for at sikre en truet natur, så er det faktisk også for menneskers skyld, fordi der er ret mange mennesker, der bliver utrolig utrygge af god grund, nemlig den masseuddøen, som vi mennesker er årsag til.
Kim Andersen (V), 2003-12-19:
Det er vi overbevist om er tilfældet. Vi er også af den klare opfattelse, at Socialdemokratiet i virkeligheden ikke er grundlæggende utilfreds med aftalen og det foreliggende, opfølgende lovgrundlag, men at det er et forsøg på at føre gold oppositionspolitik og manglende evne til at tage ansvar, og så har man fundet en knage at hænge sin hat på.
Karina Lorentzen Dehnhardt (SF), 2021-01-12:
Selv forholdsvis små sager, hvor en forurettet måske har betalt kr. 300,00 for en gammel PlayStation og aldrig har modtaget den, kommer til at tage helt urimelig lang tid at lave – for slet ikke at tale om store sagskomplekser, hvor der er indblandet mange mobilepaynumre og mange kontonumre.
Helle Thorning-Schmidt (S), 2013-11-05:
Vi går til kamp mod falske virksomheder og i det hele taget det snyd og bedrag, som foregår visse steder på det danske arbejdsmarked – til gavn for danske lønmodtagere, til gavn for de udenlandske lønmodtagere, som måtte være her, men jo også til gavn for de lovlydige virksomheder, som er i Danmark, og som gerne vil følge de regler.